Държавен вестник, бр. 77, 2016 г., стр. 13

БРОЙ  77	
Д Ъ Р Ж А В Е Н  В Е С Т Н И К 	
СТР.  13  
за национално съфинансиране по сметката 
за европейски средства на Държавен фонд 
„Земеделие“.
(4) Разходите за финансиране на съпътства­
щи мерки по Схема „Училищен плод“ не могат 
да надхвърлят 15 на сто от годишното финан­
сиране от Европейския фонд за гарантиране 
на земеделието и от съответното национално 
съфинансиране съгласно ал. 1, т. 2.
Чл. 3. (1) Министерството на земеделието 
и храните съвместно с Министерството на 
образованието и науката, Министерството на 
здравеопазването и Държавен фонд „Земеде­
лие“ и в сътрудничество с неправителствените 
организации ежегодно изготвя национални 
стратегии за прилагане на схемите за предос­
тавяне на плодове и зеленчуци и на мляко и 
млечни продукти в учебните заведения.
(2) Националната стратегия за прилагане на 
Схема „Училищен плод“ се изготвя в срок до 
31 януари в съответствие с чл. 2 от Делегиран 
регламент (ЕС) 2016/247 на Комисията от 17 
декември 2015 г. за допълнение на Регламент 
(ЕС) № 1308/2013 на Европейския парламент 
и на Съвета по отношение на помощ­та от 
Съюза за доставка и разпространение на 
плодове и зеленчуци, преработени плодове и 
зеленчуци и бананови продукти в рамките на 
схемата за предлагане на плодове и зеленчу­
ци в училищата (ОВ, L 46/1 от 23.2.2016 г.), 
наричан по-нататък „Делегиран регламент 
(ЕС) 2016/247“, и включва елементите, по­
сочени в чл. 2, параграф 1 от Регламент за 
изпълнение (ЕС) 2016/248 на Комисията от 17 
декември 2015 г. за определяне на правила за 
прилагането на Регламент (ЕС) № 1308/2013 
на Европейския парламент и на Съвета по 
отношение на помощта на Съюза за доставка 
и разпространение на плодове и зеленчуци, 
преработени плодове и зеленчуци и бананови 
продукти в рамките на схемата за предлагане 
на плодове и зеленчуци в училищата и за ус­
тановяване на индикативното разпределение 
на тази помощ (ОВ, L 46/8 от 23.2.2016 г.).
(3) Националната стратегия за прилагане 
на Схема „Училищно мляко“ се изготвя в срок 
до 1 юли в съответствие с чл. 1 от Делегиран 
регламент (ЕС) 1047/2014 на Комисията от 
29 юли 2014 г. за допълнение на Регламент 
(ЕС) 1308/2013 на Европейския парламент и 
на Съвета по отношение на националните 
или регионалните стратегии, които държа­
вите членки следва да изготвят за целите на 
схемата за предлагане на мляко в училищата 
(ОВ, L 291/4 от 2014 г.) и включва:
1. административното ниво, на което схе­
мата за предоставяне на мляко в училищата 
ще бъде реализирана;
2. списък на млеката и млечните продук­
ти, определени посредством кодовете им по 
Комбинираната номенклатура, включени в 
Схема „Училищно мляко“, и обяснение на 
процеса за определяне на продуктите, които 
следва да бъдат доставяни;
3. организацията на доставката на продукти 
по Схема „Училищно мляко“, включително 
честотата и графика на разпределение, както 
и бенефициентите, обхванати от схемата;
4. предварителната оценка на разходите 
по Схема „Училищно мляко“, включително 
информация относно това, дали ще се извърш­
ват национални плащания в съответствие с 
чл. 217 от Регламент (ЕС) № 1308/2013, като 
се посочват начините за финансиране на тези 
плащания;
5. механизми за оценка на ефективността 
на Схема „Училищно мляко“.
Г л а в а  в т о р а
ОРГАНИЗАЦИЯ НА ПРИЛАГАНЕТО НА 
СХЕМИТЕ ЗА ПРЕДОСТАВЯНЕ НА ПЛО­
ДОВЕ И ЗЕЛЕНЧУЦИ И НА МЛЯКО И 
МЛЕЧНИ ПРОДУКТИ В УЧЕБНИТЕ ЗА­
ВЕДЕНИЯ
Чл. 4. (1) При прилагане на схемите за 
предоставяне на плодове и зеленчуци и на 
мляко и млечни продукти в учебните заведения 
Министерството на земеделието и храните:
1. осъществява координация на дейностите, 
свързани с прилагането на схемите;
2. нотифицира пред Европейската комисия 
националните стратегии по чл. 3 и промените 
в тях;
3. заявява средствата, необходими за на­
ционално финансиране на схемите.
(2) При прилагане на схемите за предос­
тавяне на плодове и зеленчуци и на мляко 
и млечни продукти в учебните заведения 
Министерството на образованието и науката:
1. съдейства за прилагането на съпътства­
щи мерки;
2. организира и провежда съвместно с 
Министерството на земеделието и храните и 
с Министерството на здравеопазването обуче­
ние на учителите и служителите в учебните 
заведения, които са ангажирани с прилага­
нето на схемите, включително за прилагане 
на съпътстващите мерки;
3. информира учебните заведения за целите 
на схемите за предоставяне на хранителни 
продукти в учебните заведения и за условията 
и реда за участие в тях, включително чрез пре­
доставяне на печатни материали и указания;
4. организира популяризирането на схемите 
сред родителите въз основа на получени указа­
ния и печатни материали от Министерството 
на земеделието и храните и от Министерството 
на здравеопазването.
(3) При прилагане на схемите за предос­
тавяне на плодове и зеленчуци и на мляко 
и млечни продукти в учебните заведения 
Министерството на здравеопазването: